system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Comuna Căpușu Mare, Cluj.
assistant
Căpușu Mare (în , în ) este o comună în județul Cluj, Transilvania, România, formată din satele Agârbiciu, Bălcești, Căpușu Mare (reședința), Căpușu Mic, Dângău Mare, Dângău Mic, Dumbrava, Păniceni și Straja.

Din punct de vedere etnografic, comuna face parte din Țara Călatei (în maghiară Kalotaszeg).

Date geografice 
Comuna este situată la poalele de nord-est ale Munților Gilău, pe râul Căpuș, în partea de vest a județului Cluj, la 25 km de Cluj-Napoca și de Huedin. Se învecinează la nord cu comuna Aghireșu și Gârbău, la sud cu Râșca, la est cu Gilău și la vest cu comunele Mănăstireni și Izvoru Crișului.

Comuna Căpușu Mare este compusă din satul Căpușu Mare, reședință de comună, și satele Agârbiciu, Bălcești, Căpușu Mic, Dângău Mare, Dângău Mic, Dumbrava, Păniceni și Straja. Se întinde pe o suprafață de 58,5 km2.

Relieful este unul de deal și munte, comuna fiind situată în zona de legătură dintre Dealurile Căpușului și Munții Gilăului.

Comuna este traversată de râul Căpuș și de valea Râștii.

Altitudinea medie: 468 m.

Date economice 
La sud de Căpușu Mic s-a aflat singurul zăcământ de fier (astăzi epuizat) de origine sedimentară din România, format din limonit și siderit oolitic. Zăcământul de fier a fost descoperit în anul 1960 de către cercetătorii Stoicovici Eugen și Mureșan Ioan de la Universitatea Babeș-Bolyai Cluj în formațiuni sedimentare eocene.

Pentru prepararea minereului s-a construit o fabrică în Căpușu Mare, care după epuizarea resurselor locale și al celor regionale (fier la Băișoara, feldspat la Muntele Rece) a fost închisă.

Exploatarea de fier de la Căpușu Mic a fost de suprafață (carieră). Din această activitate au rezultat peste 1000 ha halde de steril, care vor trebui renaturalizate.

Funcționarea acestei exploatări a fost scurtă (1962-1985).

Date demografice 

Conform recensământului efectuat în 2021, populația comunei Căpușu Mare se ridică la 3.451 de locuitori, în creștere față de recensământul anterior din 2011, când fuseseră înregistrați 3.295 de locuitori. Majoritatea locuitorilor sunt români (59,95%), cu minorități de maghiari (30,8%) și romi (6,49%), iar pentru 2,64% nu se cunoaște apartenența etnică. Din punct de vedere confesional, majoritatea locuitorilor sunt ortodocși (61,92%), cu minorități de reformați (27,99%), baptiști (3,13%) și penticostali (1,42%), iar pentru 3,19% nu se cunoaște apartenența confesională.

Politică și administrație 
Comuna Căpușu Mare este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Evoluție istorică 
De-a lungul timpului populația comunei a evoluat astfel:

Istoric 
Prima menționare documentară a satului Căpușu Mare este din 1282.

Lăcașuri de cult 
 Biserica Reformată-Calvină din Căpușu Mare (sec. XIII−XIV). Ferestrele sudice și portalul vestic (cu decorațiuni florale) au păstrat stilul original romanic.
 Biserica Ortodoxă de lemn "Sf. Treime" din Agârbiciu (sec. XVI, pictura din 1801-1818).
 Biserica Ortodoxă de lemn "Sf. Gheorghe" din Dângău Mare (sec. XVII).
 Biserica Ortodoxă de lemn "Pogorârea Sfântului Duh" din Dângău Mic (sec. XVII).
 Biserica Ortodoxă de lemn "Sf. Arhangheli Mihail și Gavriil" din Păniceni (1730).
 Biserica Ortodoxă de lemn "Adormirea Maicii Domnului" din Bălcești (sec. XVIII).

Obiective turistice 
 Cheile Păniceni.
 Valea Căpușului (zonă peisagistică protejată).

Vezi și 
 Lista monumentelor istorice din județul Cluj
 Biserica reformată din Căpușu Mare
 Biserica reformată din Căpușu Mic
 Biserica de lemn din Agârbiciu
 Biserica de lemn din Dângău Mare
 Biserica de lemn din Dângău Mic
 Biserica de lemn din Bălcești
 Biserica de lemn din Păniceni
 Biserica de lemn din Straja
 Biserica de lemn din Dumbrava, Cluj
 Biserica reformată din Dumbrava

Galerie de imagini

Bibliografie

Note

Legături externe 

 Descrierea comunei Căpușu Mare
 Imagine din satelit
 Turism rural în Căpușu Mare 
 Arii naturale protejate din județul Cluj 

Căpușu Mare